ธปท.ให้แบงก์หยุดเพิ่ม 13 ส.ค. ไม่หยุด 16 เม.ย.
ธนาคารแห่งประเทศไทย ได้ออกประกาศฉบับที่ 59/2552 เรื่อง การกำหนดวันหยุดทำการของสถาบันการเงินเป็นกรณีพิเศษ ฉบับที่ 59/2552
18 ธ.ค. 2552

ธนาคารแห่งประเทศไทย ได้ออกประกาศฉบับที่ 59/2552 เรื่อง การกำหนดวันหยุดทำการของสถาบันการเงินเป็นกรณีพิเศษ ฉบับที่ 59/2552
ตามที่คณะรัฐมนตรีได้มีมติเมื่อวันที่ 15 ธันวาคม 2552 กำหนดให้วันวันศุกร์ที่ 16 เมษายน 2553 และวันศุกร์ที่ 13 สิงหาคม 2553 เป็นวันหยุดราชการเพิ่มเติมเป็นกรณีพิเศษนั้น
ธนาคารแห่งประเทศไทยพิจารณาแล้วเห็นสมควรกำหนดให้วันศุกร์ที่ 13 สิงหาคม 2553 เป็นวันหยุดทำการของสถาบันการเงินเป็นกรณีพิเศษเพิ่มเติม 1 วัน เพื่อเป็นการสนับสนุนนโยบายภาครัฐ ประกอบกับไม่ขัดกับหลักประเพณีปฏิบัติ ซึ่งสถาบันการเงินไม่ควรหยุดติดต่อกันเกิน 4 วัน
สำหรับวันศุกร์ที่ 16 เมษายน 2553 นั้น กำหนดให้เป็นวันทำการปกติ เนื่องจากการที่ สถาบันการเงินหยุดให้บริการทางการเงินติดต่อกันถึง 6 วัน จะส่งผลกระทบต่อเนื่องถึงภาคธุรกิจ และระบบเศรษฐกิจโดยรวม